Λούις Φόνσι

Βιογραφία

Ο Φόνσι γεννήθηκε στις 15 Απριλίου 1978 στο Σαν Χουάν του Πουέρτο Ρίκο και είναι το μεγαλύτερο παιδί του Αλφόνσο Ροντρίγκεζ και της Ντέλια "Τάτα" Λόπεζ-Κέπερο. Έχει δύο μικρότερα αδέλφια : τον Χουάν Ροντρίγκεζ, που είναι επίσης τραγουδιστής, και την Τατιάνα Ροντρίγκεζ.
Στην εφηβεία, ο Φόνσι μιμούνταν τους τραγουδιστές του δημοφιλούς γκρουπ Menudo και συμμετείχε στην παιδική χορωδία του Σαν Χουάν.
φοίτησε στο γυμνάσιο Dr Phillips στο Ορλάντο της Φλόριντα και συμμετείχε σε μια ομάδα που ονομάζεται "Big Guys". Τραγουδούσε με την ομάδα αυτή σε σχολικά πάρτι και τοπικά φεστιβάλ. Ένα από τα μέλη της ομάδας, ο Joey Fatone, αργότερα εντάχθηκε στο *NSYNC.
Το 1995 ο Φόνσι γράφτηκε στο Κρατικό Πανεπιστήμιο της Φλόριντα ώστε να σπουδάσει μουσική. Συμμετείχε στην φοιτητική χορωδία του πανεπιστημίου, στο Florida State University Singers, και τραγουδούσε με τη Συμφωνική Ορχήστρα του Μπέρμινγχαμ.
Ο Φόνσι φοίτησε στο Τμήμα Μουσικών Σπουδών στο Κρατικό Πανεπιστήμιο της Φλόριντα με πλήρη υποτροφία, αριστεύοντας στην φωνητική. Τελικά, παράτησε τις σπουδές του για να κυνηγήσει μια καριέρα στην μουσική. Λίγο αργότερα, υπέγραψε συμβόλαιο με την Universal Music Latin.

Υποκριτική καριέρα

Το 1992, ο Φόνσι έκανε μια σύντομη εμφάνιση στην ρομαντική ταινία Como Agua Para Chocolate στην οποία έπαιξε τον φίλο του άνδρα πρωταγωνιστή, του Pedro Múzquiz.
Το 2004, ο Φόνσι έκανε την δεύτερη υποκριτική του εμφάνιση στην μεξικάνικη τηλενουβέλα με τον τίτλο Corazones al límite στην οποία ενσάρκωσε τον Roy. Έκανε επίσης μια ειδική εμφάνιση το 2001 στην τηλεοπτική σειρά του Nickelodeon Taina. Ο Φόνσι ήταν στο καστ των ηθοποιών στην παράσταση του Broadway Forever Tango για μια σειρά εμφανίσεων διάρκειας δυο εβδομάδων τον Αύγουστο 2013.

Προσωπική ζωή

Το 2003, ο Φόνσι ξεκίνησε σχέση με την ηθοποιό Adamari López, η οποία ως καλλιτέχνης της εταιρείας Univision και Πορτορικανή στην καταγωγή, ήταν συνέχεια δίπλα στον Φόνσι. Την ίδια χρονιά, ο Φόνσι κυκλοφόρησε το τραγούδι "Abrazar la vida" ("To Embrace the Life"), από τον ομώνυμο δίσκο. Το τραγούδι έγινε αργότερα ένα από τα αγαπημένα της López.
Κατά την διάρκεια του 2005, ο Φόνσι πραγματοποιούσε μια παγκόσμια περιοδεία την οποία διέκοψε απότομα όταν η López διαγνώστηκε με καρκίνο. Ο Φόνσι υποσχέθηκε να μείνει δίπλα της και ταξίδεψε μαζί της στο Μεξικό, στο Μαϊάμι και στο Πουέρτο Ρίκο προκειμένου η López να υποβληθεί σε διάφορες θεραπείες και ταξίδια σχετικά με την δουλειά της. Είναι σε θεραπεία αποκατάστασης από το 2006.
Στις 3 Ιουνίου 2006, ο Φόνσι και η Adamari López παντρεύτηκαν σε μια θρησκευτική τελετή στο Guaynabo του Πουέρτο Ρίκο, στην οποία παραβρέθηκαν αρκετοί καλλιτέχνες όπως οι Joey Fatone, Charytín Goyco, Ednita Nazario και Carlos Ponce, καθώς και ο αδερφός του Φόνσι, ο επίσης τραγουδιστής Χουάν Ροντρίγκεζ, επαγγελματικά γνωστός ως "Jan". Στις 8 Νοεμβρίου 2010, οριστικοποιήθηκε το διαζύγιό τους.
Ο Φόνσι και η Ισπανίδα μοντέλο Águeda López παντρεύτηκαν στις 10 Σεπτεμβρίου 2014, μετά από τρία χρόνια συγκατοίκησης. Απέκτησαν το πρώτο τους παιδί, μια κόρη που πήρε το όνομα Mikaela, τον Δεκέμβριο του 2011 στο Μαϊάμι. Στις 20 Δεκεμβρίου 2016, απέκτησαν το δεύτερο παιδί τους, έναν γιο που ονομάστηκε Rocco.

Φιλανθρωπία

Από το 2008, ο Λούις Φόνσι είναι πρέσβης του Νοσοκομείου Παίδων St. Jude, το οποίο ασχολείται με την θεραπεία του παιδικού καρκίνου. Το 2017 το Billboard Latin Music Awards τον τίμησε με το βραβείο Spirit of Hope ως αναγνώριση για το ανθρωπιστικό του έργο.
Μετά τον τυφώνα Μαρία το 2017 στο Πουέρτο Ρίκο και την Δομινικανή Δημοκρατία, ο τραγουδιστής έγινε ένα από τα άτομα που βοήθησαν τα μέγιστα για την αποκατάσταση των νησιών από την καταστροφή. Για την συνεισφορά του, τιμήθηκε με το βραβείο Global Gift Philanthropy.
Είναι υποστηρικτής της διάδοσης του λατινικού πολιτισμού σε όλο τον κόσμο.